# data[].attributes.attachment_link.provider_name
Η ΚΑΘΗΜΕΡΙΝΗ

# data[].attributes.attachment_link.readable_text
Το 2000, σε έρευνα για τον εκφοβισμό στην πρωτοβάθμια εκπαίδευση με τη συμμετοχή 12χρονων μαθητών από οκτώ δημόσια δημοτικά σχολεία της Αττικής και ένα ιδιωτικό, 14,7% δήλωσαν πως υπήρξαν θύματα εκφοβισμού, 6,24% υπήρξαν θύτες και 4,8% θύτες και θύματα. Το 2023, μία άλλη έρευνα έδειξε ότι το 32,4% των παιδιών, σε όλη τη χώρα, έχει δεχθεί σχολικό εκφοβισμό. Οι αριθμοί αποτυπώνουν στατιστικά τα, σχεδόν καθημερινά, περιστατικά που σοκάρουν την κοινή γνώμη. Τα σχολεία έχουν μετατραπεί σε πεδίο μάχης, με το αστυνομικό δελτίο και την ειδησεογραφία να τροφοδοτούνται, δυστυχώς πλέον καθημερινά, με νέα περιστατικά ενδοσχολικής βίας. Βέβαια, η στατιστική αύξηση των περιστατικών υποδηλώνει τις ευθύνες και τη διαχρονική αδράνεια της πολιτείας.

Τα παιδιά θα μπορούν να απευθύνονται εντός σχολείου σε κοινωνικούς λειτουργούς χωρίς να έχουν σχετική συναίνεση γονέων, όπως ισχύει σήμερα.

Πλέον η κυβέρνηση προωθεί ένα σχέδιο καταπολέμησης της βίας ανηλίκων και του σχολικού εκφοβισμού, στο οποίο θα εμπλακούν τα συναρμόδια υπουργεία. Το βάρος πέφτει στο υπουργείο Παιδείας, καθώς στα σχολεία καταγράφονται τα περισσότερα περιστατικά βίας από ανηλίκους. Στο σχέδιο περιλαμβάνεται μεταξύ άλλων και η αυστηροποίηση των ποινών, όπως η επαναφορά της πενθήμερης αποβολής και η ευκολότερη αποβολή από το σχολείο.

Πιο συγκεκριμένα, καθώς και η 6η Μαρτίου έχει καθιερωθεί από το υπουργείο Παιδείας ως Πανελλήνια Ημέρα κατά της Σχολικής Βίας και του Εκφοβισμού, εντός του Μαρτίου έχει προγραμματισθεί να τεθεί σε εφαρμογή ένα ολοκληρωμένο σχέδιο καταπολέμησης της βίας ανηλίκων και του σχολικού εκφοβισμού. Ως προς το υπουργείο Παιδείας, με το σχέδιο θα εφαρμοστούν μέτρα του σχετικού νόμου 5029 που ψηφίστηκε την άνοιξη του 2023, αλλά δεν έχουν ακόμη υλοποιηθεί.

Οι βασικοί άξονες

Ειδικότερα, σύμφωνα με πληροφορίες της "Κ" το σχέδιο διαρθρώνεται ως εξής:

* Μέσω υπουργικών αποφάσεων θα θεσπισθεί: α) η αυστηροποίηση των "ποινών" με την επαναφορά της πενθήμερης αποβολής, β) θα επιταχυνθούν οι διαδικασίες ώστε ο σύλλογος διδασκόντων να μπορεί ευκολότερα να αποβάλει έναν μαθητή από το σχολείο και γ) θα επανέλθει διαχωρισμός των απουσιών σε δικαιολογημένες και αδικαιολόγητες. Μάλιστα, όπως ανέφερε στην "Κ" υψηλόβαθμο στέλεχος του υπουργείου Παιδείας, "εξετάζεται η λήψη επιπλέον μέτρων με περαιτέρω αυστηροποίηση των ποινών". Σήμερα οι ποινές είναι η προφορική παρατήρηση, η επίπληξη, η αποβολή από τα μαθήματα για μία ή δύο ημέρες και η αλλαγή σχολικού περιβάλλοντος. Οι ποινές μπορούν να επιβληθούν κλιμακωτά, δηλαδή οι εκπαιδευτικοί πρέπει να έχουν εξαντλήσει τις ηπιότερες ποινές προτού π.χ. αποφασίσουν αλλαγή σχολικού περιβάλλοντος για έναν μαθητή. "Για να φθάσεις στην αυστηρότερη ποινή, πρέπει να αποδείξεις ότι έχεις εξαντλήσει τις ηπιότερες", διευκρίνισε στην "Κ" διευθυντής δημόσιου λυκείου. Επί ΣΥΡΙΖΑ αποφασίσθηκε η αλλαγή σχολικού περιβάλλοντος να ισχύει μόνο για ένα χρόνο, άρα ένας μαθητής μπορεί να επιστρέψει στο σχολείο έπειτα από ένα σχολικό έτος. Τώρα θα "επιστρέψει" η πενθήμερη αποβολή, ενώ η αποβολή από το σχολείο θα είναι οριστική. Ταυτόχρονα, θα συνταχθεί σχολικός πειθαρχικός κώδικας, δηλαδή ορισμός των ποινών για κάθε πράξη. Γι' αυτό και θα καταργηθεί η κλιμακωτή επιβολή ποινών σε έναν μαθητή.

* Κρίνεται απαραίτητο να συνταχθούν πρωτόκολλα αντιμετώπισης των περιστατικών ενδοσχολικής βίας, την ίδια στιγμή που οι εκπαιδευτικοί είναι ευάλωτοι στις πιέσεις των γονιών θυτών. Οι γονείς θα καλούνται να αναλάβουν την ευθύνη για τις πράξεις των παιδιών τους στο σχολείο (π.χ. πληρώνοντας φθορές σε εξοπλισμό). Βέβαια, μείζον κρίνεται να υπάρχουν όρια στην υπερβολική παρεμβατικότητα των γονιών. Το υπουργείο Παιδείας δηλώνει ότι προσφέρει στους εκπαιδευτικούς θεσμική προστασία έναντι των γονιών που θέλουν να έχουν λόγο για τα πάντα: από τον τρόπο που κάνει το μάθημα κάθε εκπαιδευτικός έως τον βαθμό του παιδιού στο τρίμηνο.

* Τα παιδιά θα μπορούν να απευθύνονται για τα προβλήματα που τα απασχολούν εντός του σχολείου στους ψυχολόγους και κοινωνικούς λειτουργούς χωρίς να έχουν σχετική συναίνεση γονέων, όπως ισχύει σήμερα. Το βήμα κρίνεται απολύτως απαραίτητο, ιδίως στην περίπτωση παιδιών και εφήβων που αντιμετωπίζουν ενδοοικογενειακές φοβικές καταστάσεις. Πόσο μάλλον που κατά κύριο λόγο στο οικογενειακό περιβάλλον "εκκολάπτονται" οι θύτες, οι οποίοι πιθανότατα να έχουν υπάρξει θύματα ενδοοικογενειακής βίας.

* Καμπάνια εθνικής εμβέλειας με εντολή του πρωθυπουργού, με τη συμμετοχή του υπουργείου Παιδείας και άλλων εμπλεκομένων υπουργείων και δημόσιων φορέων. Η καμπάνια θα μεταδώσει τα μηνύματα για την εξάλειψη του φαινομένου σε όλες τις εμπλεκόμενες κοινωνικές ομάδες: μαθητές - δάσκαλοι / καθηγητές και γονείς. Ως προς τους μαθητές, θα υπάρξει ξεχωριστός σχεδιασμός για όλες τις ηλικιακές ομάδες και τις εκπαιδευτικές βαθμίδες. Η καμπάνια θα προβληθεί στην τηλεόραση και στα μέσα κοινωνικής δικτύωσης. Στην περίπτωση των μαθητών, θα απευθύνεται σε θύματα, θύτες και παιδιά που γίνονται μάρτυρες περιστατικών βίας και εκφοβισμού (θεατές).

* Ενα από τα κεντρικά μηνύματα της καμπάνιας θα είναι η προτροπή προς τους μαθητές που βιώνουν εκφοβισμό να μιλήσουν και να " καταγγείλουν " τα περιστατικά. Και αυτό θα συμβαίνει μέσω αναφοράς στην πλατφόρμα του υπ. Παιδείας που θα αναρτηθεί και θα τεθεί σε λειτουργία. Μαθητές (μέσω ταυτοποίησης από το myschool) και γονείς (μέσω ταυτοποίησης από την ΑΑΔΕ) θα μπορούν να υποβάλλουν λεπτομερείς αναφορές για περιστατικά που έχουν λάβει χώρα εντός ή εκτός του σχολικού περιβάλλοντος και ωραρίου. Η συμπλήρωση των αναφορών θα είναι ιδιαίτερα εύχρηστη, με αρκετές ερωτήσεις πολλαπλών επιλογών ώστε να διευκολύνονται οι χρήστες, ενώ θα υπάρχει και πεδίο για ελεύθερο κείμενο που θα συμπληρώνεται κατά βούληση για την παροχή επιπλέον πληροφοριών και λεπτομερειών. Τις αναφορές θα εξετάζουν επιτροπές αποτελούμενες από τον διευθυντή Εκπαίδευσης, τον διευθυντή του σχολείου και ψυχολόγο και κοινωνικό λειτουργό των κατά τόπους Διευθύνσεων Εκπαίδευσης, ώστε να μεριμνούν για την επίλυσή τους. Η σημασία της πλατφόρμας για ανώνυμες αναφορές από μαθητές καταδεικνύεται και από το γεγονός ότι ελάχιστα παιδιά μιλούν όταν υφίστανται μπούλινγκ από άλλα παιδιά. Χαρακτηριστικά, στις 8 Μαρτίου 2023 η τέως υπουργός Παιδείας Νίκη Κεραμέως ανέφερε στη Βουλή ότι το νομοσχέδιο (σημ.: ο νόμος 5029) απαντά σε μια μεγάλη ανάγκη, καθώς σύμφωνα με τα στοιχεία που παρουσιάστηκαν κατά την επεξεργασία του νομοσχεδίου, ελάχιστα θύματα εκφοβισμού απευθύνονται σε ενήλικες - περίπου 97% των παιδιών εκτιμάται ότι φοβούνται να αναφέρουν περιστατικά σχολικού διαδικτυακού εκφοβισμού στους εκπαιδευτικούς.

Η κινητοποίηση στα ιδιωτικά σχολεία και η πλατφόρμα αντι-μπούλινγκ

Τα ιδιωτικά σχολεία ήδη έχουν ξεκινήσει να κινητοποιούνται για την αντιμετώπιση των περιστατικών σχολικού εκφοβισμού και παραβατικής συμπεριφοράς των μαθητών εντός της σχολικής μονάδας. Μάλιστα, ορισμένα σχολεία έχουν λάβει σχετικές πιστοποιήσεις για την άμεση αντιμετώπιση τέτοιων περιστατικών, συνεργαζόμενα με ιδιώτες που προσφέρουν ένα ολοκληρωμένο πρωτόκολλο ενεργειών.

Ενδεικτικά, μιλώντας στην "Κ" ο κ. Βασίλης Τσιλιόπουλος, η εταιρεία του οποίου προσφέρει ένα σύστημα αντι-μπούλινγκ, περιέγραψε τα οκτώ βήματα που γίνονται μέσω μιας πλατφόρμας στην οποία θα έχουν πρόσβαση οι μαθητές, οι γονείς τους και το σχολείο:

1. Εγγραφή καθηγητών, γονέων και μαθητών στην πλατφόρμα.

2. Ορισμός από το σχολείο διαχειριστή περιστατικών.

3. Προσθήκη στην πλατφόρμα των πολιτικών αντι-μπούλινγκ και του σχεδίου διακινδύνευσης, διαθέσιμου προς προβολή από όλους τους χρήστες.

4. ∆ημιουργία αναφοράς από μαθητή σχετικά με το περιστατικό εκφοβισμού που υπέστη.

5. Το περιστατικό μπορούν να το δουν οι γονείς του μαθητή και ο ίδιος ο μαθητής, ώστε να ενημερώνονται για την πορεία επίλυσής του.

6. Ο διαχειριστής ενός περιστατικού ενημερώνεται και καλείται να το επιλύσει.

7. Ο διαχειριστής δημιουργεί μια έκθεση με τις διαδικασίες που ακολούθησε για να επιλύσει το περιστατικό.

8. Το σχολείο μπορεί να δημιουργήσει ερωτηματολόγια για την αξιολόγηση των διαδικασιών του και να αντλήσει αντίστοιχα στατιστικά, ώστε σε συνεργασία με εμάς να βελτιώσουμε την πολιτική αντι-μπούλινγκ και το σχέδιο διακινδύνευσης.

Σύμφωνα με τον κ. Τσιλιόπουλο, τo σύστημα έχει σχεδιαστεί με βάση το αναγνωρισμένο εθνικό ιταλικό πρότυπο έγγραφο "UNI PdR - 422018 - Preventing and combating bullying - Guidelines", όπου προσδιορίζονται τα κριτήρια και οι απαιτήσεις για την πρόληψη και την καταπολέμηση του εκφοβισμού όπως προβλέπονται στον κανονισμό της Ε.Ε. αριθ. 1025/2012.

Οπως ανέφερε στην "Κ" ο πρόεδρος του Συνδέσμου Ιδιωτικών Σχολείων Χαράλαμπος Κυραϊλίδης, το εκπαιδευτήριο του οποίου έχει λάβει σχετική πιστοποίηση, "το σημαντικό είναι το σχολείο να αντιμετωπίσει το περιστατικό άμεσα, αλλά, από την άλλη, να έχει τις δικλίδες ώστε να διακρίνει πότε ένα παιδί περιγράφει την κατάσταση στις αληθινές διαστάσεις ή υπερβάλλει. Και να σημειώσουμε ότι τα περιστατικά στα οποία μπορεί να επιληφθεί το σχολείο είναι όσα γίνονται εντός του σχολικού περιβάλλοντος".

Βέβαια, σύμφωνα με τον κ. Κυραϊλίδη, "κάθε σχολείο έχει διαφορετικά χαρακτηριστικά που εξαρτώνται από την περιοχή και τις κοινωνονικο-οικονομικές διαστρωματώσεις και άρα δεν απαιτείται οριζόντια αντιμετώπιση. Για παράδειγμα, οι αυστηρότερες ποινές πρέπει να ωφελούν τελικά το παιδί. Ας πούμε, η αποβολή ενός μαθητή από ένα σχολείο θα καταλήξει σε απλώς μετάθεση του προβλήματος στο δεύτερο σχολείο που θα δεχθεί τον μαθητή".

Σημασία, λοιπόν, έχει να δημιουργηθεί στο σχολικό περιβάλλον μία κουλτούρα κατά της βίας. Οπως παρατηρεί ο κ. Κυραϊλίδης, "στη Δανία υπάρχει μία ώρα την εβδομάδα κατά την οποία ο εκπαιδευτικός ρωτάει τους μαθητές πώς νιώθουν. Τους ζητάει να μιλήσουν γι' αυτά που τους απασχολούν. Στο ελληνικό σχολείο λείπει το νοιάξιμο".

# data[].attributes.attachment_link.keywords[]
σχολικοσ εκφοβισμοσ

# data[].attributes.attachment_link.keywords[]
υπουργειο παιδειασ

# data[].attributes.attachment_link.authors[].name
Απόστολος Λακασάς

# data[].attributes.attachment_link.title
Σχολεία: Πιο αυστηρές ποινές για μπούλινγκ

# data[].attributes.attachment_link.description
Αυστηρότερες ποινές με επαναφορά της πενθήμερης αποβολής και ευκολότερη οριστική αποβολή από το σχολείο περιλαμβάνονται στα μέτρα που προωθεί το υπουργείο Παιδείας ως ανάχωμα στην αύξηση του σχολικού εκφοβισμού.

# data[].attributes.attachment_link.readable_text
Σχολικό Bullying: Τι είναι; Κατανοώντας το πρόβλημα του bullying στο σχολείο μπορούμε να προτείνουμε λύσεις για την αντιμετώπιση του

Το σχολικό bullying είναι ο εκφοβισμός που συμβαίνει εντός της σχολικής αυλής και των σχολικών χώρων. Περιλαμβάνει φυσική, λεκτική, και ψυχολογική εκφοβιστική συμπεριφορά μεταξύ μαθητών.

Ο εκφοβισμός στο σχολείο αποτελεί μια σκοτεινή σκιά που επηρεάζει την παιδική και εφηβική ηλικία. Είναι ένα φαινόμενο που αγγίζει την καρδιά της εκπαιδευτικής κοινότητας και των γονέων. Και έχει σοβαρές συνέπειες στην ψυχολογική και σωματική υγεία των μαθητών. Στο πλαίσιο αυτό, θα εξετάσουμε την πολυπλοκότητα του προβλήματος του bullying στο σχολείο. Και θα προτείνουμε μέθοδους που μπορούν να αποτρέψουν και να αντιμετωπίσουν το σχολικό bullying [εκφοβισμό].

Κύριες μορφές σχολικού bullying

Το bullying στο σχολείο αποτελεί ένα πολύπλοκο φαινόμενο που εκδηλώνεται με διάφορες μορφές. Και η κατανόησή του είναι ιδιαίτερα σημαντική για την αντιμετώπιση και την πρόληψή του. Οι διάφορες μορφές εκφοβισμού περιλαμβάνουν τον λεκτικό εκφοβισμό, τον σωματικό εκφοβισμό, και τον ψυχολογικό εκφοβισμό. Κάθε μορφή έχει τις δικές της συνέπειες. Αλλά κοινό τους χαρακτηριστικό είναι η ανασφάλεια που προκαλούν στα θύματα.

Λεκτικός εκφοβισμός στο σχολείο

Ο λεκτικός εκφοβισμός περιλαμβάνει προσβλητικά σχόλια, ψυχολογική πίεση, απειλές, και ύβρεις. Αυτός ο τύπος εκφοβισμού μπορεί να προκαλέσει βαθιές πληγές στην ψυχολογία των παιδιών. Επηρεάζοντας την αυτοεκτίμησή τους και προκαλώντας ψυχικό άγχος. Ένα παιδί μπορεί να χρησιμοποιεί ψυχολογική πίεση, όπως το να λέει συνεχώς σε ένα άλλο παιδί πόσο ανίκητος είναι σε αθλητικά και πώς "κανείς δεν θέλει να είναι φίλος μαζί του". Μπορεί να απειλεί ένα άλλο παιδί ότι θα τον βρει έξω από το σχολείο και θα τον χτυπήσει αν δεν του δώσει τα χρήματά του. Λεκτικό bullying είναι και οι ύβρεις και τα υβριστικά σχόλια που μπορούν να είναι συνήθως λεκτικές επιθέσεις σε σχέση με το φύλο, την εθνικότητα, την εμφάνιση, τη σεξουαλικότητα ή άλλα χαρακτηριστικά.

Σωματικός εκφοβισμός στο σχολείο

Ο σωματικός εκφοβισμός συμπεριλαμβάνει φυσική κακοποίηση, όπως χτυπήματα και άλλες βίαιες ενέργειες. Τα θύματα του σωματικού εκφοβισμού όχι μόνο υφίστανται σωματικό τραυματισμό αλλά και ψυχολογική κακοποίηση. Και αντιμετωπίζουν σοβαρές συνέπειες, συμπεριλαμβανομένων των εξής:

Σωματικός Τραυματισμός: Ο σωματικός εκφοβισμός μπορεί να προκαλέσει πραγματικό σωματικό τραυματισμό. Όπως μώλωπες, καρδιολογικά προβλήματα και άλλες σωματικές βλάβες.

Ψυχολογική Κακοποίηση: Οι θύματα συχνά βιώνουν σοβαρή ψυχολογική κακοποίηση, καθώς ο σωματικός εκφοβισμός συνδέεται και με συναισθηματικό πόνο και τραύμα.

Κοινωνική Απομόνωση: Τα παιδιά που υφίστανται σωματικό εκφοβισμό συχνά απομονώνονται από τους άλλους μαθητές. Καθώς φοβούνται ότι θα αντιμετωπίσουν νέα βία.

Επιπτώσεις στην Ψυχολογική Υγεία: Ο σωματικός εκφοβισμός μπορεί να οδηγήσει σε έντονο στρες, κατάθλιψη, και άλλες ψυχικές διαταραχές.

Ψυχολογικός εκφοβισμός στο σχολείο

Ο ψυχολογικός εκφοβισμός από bullying στο σχολείο επικεντρώνεται στην ψυχολογική πίεση, την απομόνωση, τη δυσφήμιση και την απειλητική συμπεριφορά. Αυτός ο τύπος εκφοβισμού μπορεί να έχει μακροχρόνιες επιπτώσεις στην ψυχική υγεία των παιδιών. Καθώς χτυπά την αυτοεκτίμησή τους και τους δημιουργεί έντονο στρες.

Κατανοώντας την ουσία αυτών των μορφών εκφοβισμού, μπορούμε να εκπαιδεύσουμε τους μαθητές, τους γονείς, και τους εκπαιδευτικούς για την αναγνώριση των προβλημάτων. Για σωστή και αποτελεσματική αντιμετώπιση του εκφοβισμού στο σχολείο.

Σχολικό bullying: Ποιοι επηρεάζονται;

Ο σχολικός εκφοβισμός επηρεάζει τόσο τα θύματα όσο και τους δράστες. Σε πολλές περιπτώσεις, οι παιδικές κακοποιητικές συμπεριφορές απορρέουν από παράγοντες όπως, οικογενειακό περιβάλλον, κοινωνικές επιρροές και ανάγκη για αναγνώριση.

Καταρχάς, τα θύματα του σχολικού εκφοβισμού βιώνουν σοβαρές συνέπειες στην ψυχολογική τους υγεία. Οι παιδικές ψυχές που υφίστανται τον εκφοβισμό αντιμετωπίζουν αυξημένο στρες, χαμηλή αυτοεκτίμηση και μπορεί να αναπτύξουν μακροχρόνιες ψυχολογικές δυσκολίες. Ο σχολικός εκφοβισμός μπορεί να αφήσει βαθιές πληγές στην ψυχολογία των παιδιών. Προκαλώντας συχνά ανασφάλεια, κατάθλιψη και αυξημένο ψυχικό άγχος.

Εκτός από τα θύματα, οι δράστες του σχολικού εκφοβισμού είναι επίσης σημαντικοί παράγοντες που επηρεάζονται από αυτόν τον φαινομενικά αρνητικό ρόλο. Συχνά, οι δράστες εκδηλώνουν επιθετική συμπεριφορά λόγω διαφόρων αιτιών. Όπως οικογενειακά προβλήματα, έλλειψη κοινωνικών δεξιοτήτων, ή ανάγκη για αναγνώριση από τους άλλους.

Ναι... Και σε ιδιωτικό σχολείο το bullying

Ο εκφοβισμός συμβαίνει όντως όχι μόνο σε δημόσια αλλά και σε ιδιωτικά σχολεία. Αυτό αποτελεί ένα σημαντικό μήνυμα που υπογραμμίζει την ανάγκη για δράση και ευαισθητοποίηση σε όλους τους τομείς της εκπαίδευσης. Ο εκφοβισμός δεν διακρίνει σε τίποτα τον τύπο του σχολείου. Ανεξάρτητα από το αν μιλάμε για δημόσια ή ιδιωτικά σχολεία, οι συνέπειες για τα παιδιά είναι παρόμοιες και εξίσου σοβαρές.

Στα ιδιωτικά σχολεία, η πίεση μπορεί να οφείλεται σε διάφορους λόγους. Όπως η ανταγωνιστικότητα ή οι υψηλές προσδοκίες από τους γονείς και τους καθηγητές. Ενώ τα ιδιωτικά σχολεία μπορεί να προσφέρουν εξαιρετική εκπαίδευση, δεν είναι ανώδυνα από τον εκφοβισμό. Και είναι σημαντικό να διατηρήσουμε μια ευαισθησία στο ζήτημα αυτό. Ανεξάρτητα από το πού συμβαίνει.

Η πρόληψη και η αντιμετώπιση του σχολικού εκφοβισμού πρέπει να αποτελεί προτεραιότητα σε όλα τα εκπαιδευτικά περιβαλλόντα. Προσφέροντας την κατάλληλη υποστήριξη στα παιδιά και διδάσκοντας τις αξίες της σεβασμού, της ανοχής και της συνεργασίας.

Bullying στο νηπιαγωγείο: Δραστηριότητες και πρόληψη

Ο εκφοβισμός στο νηπιαγωγείο είναι ένα πολύ σοβαρό ζήτημα, που απαιτεί πρόληψη και αντιμετώπιση από πολύ μικρή ηλικία. Η πρόληψη ξεκινά ακόμη και στο νηπιαγωγείο. Και υπάρχουν πολλές δραστηριότητες και προγράμματα που μπορούν να συμβάλλουν στη μείωση του εκφοβισμού, σε αυτά τα πρώτα εκπαιδευτικά στάδια.
Δραστηριότητες για την πρόληψη του εκφοβισμού στο νηπιαγωγείο:

Εκπαίδευση στον σεβασμό και την ανοχή: Οι νηπιαγωγοί μπορούν να προωθήσουν τις αξίες του σεβασμού και της ανοχής μέσα από δραστηριότητες, παιχνίδια και παραδείγματα. Που επικεντρώνονται στην καλή συμπεριφορά και την καλή σχέση μεταξύ των παιδιών.

Δραστηριότητες με διάλογο μεταξύ των παιδιών: Οι παιδαγωγοί μπορούν να προωθήσουν την επικοινωνία και την εξοικείωση μεταξύ των παιδιών. Δραστηριότητες όπως οι κύκλοι συζήτησης για τα συναισθήματα και οι κύκλοι διαλόγου, μπορούν να ενισχύσουν την ικανότητα των παιδιών να εκφράζουν τα συναισθήματά τους. Και να ακούν τα συναισθήματα των άλλων.

Παιχνίδια ρόλων: Τα παιχνίδια ρόλων μπορούν να βοηθήσουν τα παιδιά να κατανοήσουν τις επιπτώσεις του εκφοβισμού και τη σημασία της συνεργασίας και της ανοχής.

Προγράμματα για την πρόληψη του εκφοβισμού στο νηπιαγωγείο:

Προγράμματα τύπου "Σχολείο Χωρίς Εκφοβισμό": Πολλά σχολεία υιοθετούν προγράμματα που βασίζονται στην αρχή του "Σχολείου Χωρίς Εκφοβισμό". Αυτά τα προγράμματα περιλαμβάνουν εκπαιδευτικές δραστηριότητες και πόρους, για την πρόληψη του εκφοβισμού και την προώθηση του σεβασμού.

Σχολικές ομάδες συναισθηματικής εκπαίδευσης: Οι ομάδες αυτού του είδους στοχεύουν στην ανάπτυξη των δεξιοτήτων αυτο-επίγνωσης και αντιμετώπισης του στρες σε νεαρά παιδιά.

Η πρόληψη του εκφοβισμού στο νηπιαγωγείο είναι σημαντική για τη δημιουργία υγιών σχολικών περιβαλλόντων. Για την προαγωγή της κοινωνικής ευημερίας των παιδιών.

Bullying στο δημοτικό

Ο εκφοβισμός στο δημοτικό αποτελεί ένα πρόβλημα που πρέπει να αντιμετωπιστεί εξίσου με αποφασιστικότητα και αποτελεσματικότητα. Είναι σημαντικό να δημιουργήσουμε ένα ασφαλές και υποστηρικτικό περιβάλλον για τα παιδιά στο δημοτικό, προκειμένου να προαγάγουμε την ψυχοκοινωνική τους ευημερία.
Δράσεις για την αντιμετώπιση του εκφοβισμού στο δημοτικό:

Ευαισθητοποίηση και εκπαίδευση: Η ενημέρωση των εκπαιδευτικών, των γονέων και των παιδιών σχετικά με τον εκφοβισμό είναι θεμελιώδης. Πρέπει να γνωρίζουν τα σημάδια και τις συνέπειες του εκφοβισμού, καθώς και πώς να αντιδρούν σε αυτόν.

Δημιουργία πολιτικών κατά του εκφοβισμού: Τα σχολεία πρέπει να εφαρμόζουν αυστηρές πολιτικές κατά του εκφοβισμού, που να περιλαμβάνουν συγκεκριμένες διαδικασίες για την αντιμετώπισή του.

Στήριξη των θυμάτων: Τα παιδιά που υφίστανται εκφοβισμό χρειάζονται υποστήριξη και καθοδήγηση. Οι εκπαιδευτικοί και οι σχολικοί συμβούλοι πρέπει να είναι διαθέσιμοι για να τους βοηθήσουν να αντιμετωπίσουν την κατάστασή τους.

Προγράμματα και πρωτοβουλίες κατά του εκφοβισμού στο δημοτικό:

Προγράμματα αγωγής στη συμπεριφορά: Συνδυάζουν την εκπαίδευση των παιδιών σε θέματα συμπεριφοράς, συναισθημάτων και αντίδρασης σε περιπτώσεις εκφοβισμού.

Εβδομάδα κατά του εκφοβισμού: Σε αυτήν την εβδομάδα, τα σχολεία μπορούν να οργανώσουν εκδηλώσεις και δραστηριότητες για την ευαισθητοποίηση και την ενίσχυση της αλληλεγγύης.

Εκπαιδευτικά προγράμματα για τους γονείς: Οι γονείς πρέπει να είναι ενημερωμένοι και εκπαιδευμένοι για τον εκφοβισμό, ώστε να μπορούν να στηρίξουν τα παιδιά τους και να συμβάλουν στην αντιμετώπιση του προβλήματος.

Ο εκφοβισμός στο δημοτικό μπορεί να αντιμετωπιστεί αποτελεσματικά μόνο με τη συνεργασία όλων των εμπλεκομένων μερών: Σχολείο, γονείς, παιδιά και κοινότητα, όλοι ενωμένοι.

Bullying και από καθηγητές...

Πολλές φορές, ο εκφοβισμός στο σχολείο δεν προέρχεται μόνο από τους μαθητές, αλλά και από τους καθηγητές. Ένα παράδειγμα εκφοβισμού από καθηγητή μπορεί να είναι όταν ένας καθηγητής ασκεί συστηματική ψυχολογική πίεση σε έναν μαθητή.

Αυτό μπορεί να συμπεριλαμβάνει:

Συνεχείς επικρίσεις για την επίδοση του μαθητή στο σχολικό έργο.

Επικρίσεις για την εμφάνιση, τη συμπεριφορά ή τα ενδιαφέροντα του μαθητή.

Απειλές με αρνητικές συνέπειες, όπως χαμηλούς βαθμούς ή αναφορές στους γονείς.

Συχνή απομόνωση ή αγνόηση του μαθητή στην τάξη.

Ψυχολογική κακοποίηση με ειρωνείες, επικρίσεις, ή περιφρονητικές σχολικές δραστηριότητες.

Αυτές οι ενέργειες από έναν καθηγητή είναι μόνο επιζήμιες για τον μαθητή. Είναι σημαντικό να αντιμετωπίζονται τέτοιες καταστάσεις με σοβαρότητα. Και να αναφέρονται στις αρμόδιες αρχές, για έλεγχο και αντιμετώπιση του προβλήματος.

Αλλαγή σχολείου λόγω bullying; Είναι λύση;

Η αλλαγή σχολείου λόγω εκφοβισμού είναι ένα θέμα που αξίζει προσεκτική σκέψη. Πρόκειται για μια επιλογή που μπορεί να είναι απαραίτητη σε ορισμένες περιπτώσεις. Αλλά δεν αποτελεί πάντοτε την απόλυτη λύση.

Ορισμένα σημαντικά σημεία πρέπει να ληφθούν υπόψη είναι:

1. Σοβαρότητα του εκφοβισμού: Πριν αποφασίσετε να αλλάξετε σχολείο, είναι σημαντικό να αξιολογήσετε τη σοβαρότητα του εκφοβισμού. Σε ορισμένες περιπτώσεις, μια αλλαγή σχολείου μπορεί να είναι η μόνη επιλογή, εάν η κατάσταση είναι ανεπίτρεπτη και ο εκφοβισμός είναι εξαιρετικά επιζήμιος για το παιδί.

2. Συνομιλία με το παιδί: Είναι σημαντικό να συνομιλήσετε με το παιδί σας και να ακούσετε τις ανησυχίες του. Ορισμένα παιδιά μπορεί να προτιμούν να μείνουν στο ίδιο σχολείο και να αντιμετωπίσουν το πρόβλημα, με υποστήριξη και προστασία από τους γονείς.

3. Συνεργασία με το σχολείο: Πριν αποφασίσετε για αλλαγή σχολείου, επικοινωνήστε με τη διοίκηση του τρέχοντος σχολείου. Οι σχολικές αρχές πρέπει να είναι ενήμερες για τον εκφοβισμό. Και να λάβουν μέτρα για να τον αντιμετωπίσουν.

4. Αξιολόγηση του νέου σχολείου: Εάν αποφασίσετε να αλλάξετε σχολείο, είναι σημαντικό να αξιολογήσετε το νέο σχολείο. Βεβαιωθείτε ότι προσφέρει ένα ασφαλές και υποστηρικτικό περιβάλλον.

Η αλλαγή σχολείου είναι μια σοβαρή απόφαση... Και πρέπει να γίνεται με προσεκτική σκέψη και μετά από διάλογο, με το παιδί σας. Στόχος πρέπει να είναι η δημιουργία ενός ασφαλούς και υγιούς περιβάλλοντος για το παιδί, όπου μπορεί να αναπτύξει το δυναμικό του, χωρίς φόβο και άγχος.

Καταγγελία για bullying στο σχολείο σε σχολικό σύμβουλο

Οι μαθητές πρέπει να γνωρίζουν πώς να καταγγείλουν περιστατικά εκφοβισμού. Ποια είναι όμως τα βήματα που πρέπει να ακολουθήσουν;

Η καταγγελία ενός περιστατικού εκφοβισμού στο σχολείο, σε ένα σχολικό σύμβουλο είναι ένα σημαντικό βήμα για την αντιμετώπιση του προβλήματος.

Εδώ είναι τα βήματα που πρέπει να ακολουθήσει ένας μαθητής:

1. Επικοινωνία με το σχολικό σύμβουλο: Το πρώτο βήμα είναι να επικοινωνήσετε με το σχολικό σύμβουλο. Οι σχολικοί σύμβουλοι είναι εκπαιδευμένοι να αντιμετωπίζουν τέτοια θέματα και να παρέχουν υποστήριξη.

2. Εξηγήστε τα γεγονότα: Όταν μιλάτε με το σχολικό σύμβουλο, είναι σημαντικό να εξηγήσετε λεπτομερώς τα περιστατικά εκφοβισμού που έχετε βιώσει. Περιγράψτε τι έχει συμβεί, πότε, πού και με ποιους εμπλέκονται.

3. Παρέχετε αποδείξεις: Εάν έχετε οποιαδήποτε αποδεικτικά στοιχεία, όπως μηνύματα, φωτογραφίες ή βίντεο που σχετίζονται με τον εκφοβισμό, παραδώστε τα στον σχολικό σύμβουλο.

4. Συζήτηση για τις ανάγκες και τις ανησυχίες σας: Πέρα από την αναφορά του εκφοβισμού, συζητήστε τις ανάγκες και τις ανησυχίες σας με το σχολικό σύμβουλο. Αυτό μπορεί να σας βοηθήσει να λάβετε την κατάλληλη υποστήριξη.

5. Συνεργασία με το σχολείο: Ο σχολικός σύμβουλος θα συνεργαστεί με το σχολείο για να αντιμετωπίσει το πρόβλημα. Μπορεί να προτείνει συγκεκριμένα μέτρα. Και να συνεργαστεί με τους εκπαιδευτικούς για την αντιμετώπιση του εκφοβισμού.

Η καταγγελία στον σχολικό σύμβουλο είναι ένα βήμα προς την κατεύθυνση της αντιμετώπισης του εκφοβισμού και της προστασίας των μαθητών. Είναι σημαντικό να αναφέρουν τα παιδιά τέτοια περιστατικά για να μπορέσουν να λάβουν την κατάλληλη υποστήριξη.

Μήνυση για bullying στο σχολείο

Σε κάποιες περιπτώσεις, η μήνυση μπορεί να είναι απαραίτητη για την αντιμετώπιση του εκφοβισμού. Πότε είναι απαραίτητο να καταφύγετε σε αυτό το βήμα;

Η υποβολή μήνυσης για εκφοβισμό στο σχολείο είναι σοβαρό βήμα. Και πρέπει να εξετάζεται με προσοχή. Είναι δυσυχώς απαραίτητη σε ορισμένες περιπτώσεις, όταν άλλα μέτρα αποτυγχάνουν ή όταν ο εκφοβισμός είναι ιδιαίτερα σοβαρός και απειλεί την ασφάλεια και το ψυχοκοινωνικό καλό του μαθητή.

Εδώ είναι ορισμένα κριτήρια όπου η υποβολή μήνυσης ενδέχεται να είναι απαραίτητη:

1. Σοβαρότητα του εκφοβισμού: Όταν ο εκφοβισμός είναι ιδιαίτερα σοβαρός, με σοβαρές σωματικές ή ψυχολογικές επιπτώσεις στο θύμα, η μήνυση μπορεί να είναι αναγκαία, για να προστατευθεί ο μαθητής από τον νόμο.

2. Αποτυχία των σχολικών αρχών: Εάν το σχολείο δεν έχει αντιμετωπίσει τον εκφοβισμό επαρκώς ή αγνοεί τα περιστατικά, η μήνυση μπορεί να αποτελέσει το μόνο τρόπο για να δράσουν οι κρατικές αρχές.

3. Επαναλαμβανόμενοι εκφοβισμοί: Εάν ο εκφοβισμός επαναλαμβάνεται, παρά τις προσπάθειες του σχολείου να τον σταματήσει, η μήνυση μπορεί να είναι αναγκαία για να επιβληθούν περαιτέρω νομικά μέτρα.

4. Κίνδυνος για το θύμα: Εάν υπάρχει συγκεκριμένος κίνδυνος για την ασφάλεια του θύματος, η μήνυση μπορεί να είναι αναγκαία για να προστατευθεί το θύμα από περαιτέρω βλάβη.

Σε περίπτωση που αποφασίσετε να υποβάλετε μήνυση, συνιστάται να συνεργαστείτε με έναν δικηγόρο ή να επικοινωνήσετε με τις τοπικές αρχές. Για να καθοδηγηθείτε σχετικά με τα νομικά βήματα που πρέπει να ακολουθήσετε. Η μήνυση είναι ένα μέσο που πρέπει να χρησιμοποιείται όταν δεν υπάρχουν άλλες εναλλακτικές λύσεις. Και όταν η ασφάλεια του μαθητή είναι σε άμεσο κίνδυνο.

Πώς να αντιμετωπίσετε το bullying στο σχολείο

Το bullying μπορεί να απειλήσει την σωματική ακεραιότητα αλλά ταυτόχρονα την συναισθηματική ασφάλεια των παιδιών μέσα στο σχολικό περιβάλλον, επηρεάζοντας παράλληλα και τις μαθησιακές τους ικανότητες. Ο καλύτερος λοιπόν τρόπος για να αντιμετωπίσει κάποιος τέτοια φαινόμενα και επιθετικές συμπεριφορές είναι να της σταματήσει πριν καν αρχίσουν. Τι εννοούμε με αυτό;

Υπάρχει ένας μεγάλος αριθμός πραγμάτων - πράξεων - αντιδράσεων που θα μπορούσαν να γίνονται από την πλευρά των εκπαιδευτικών για να αποτρέψουν τέτοια φαινόμενα. Καθιστώντας το σχολείο, ασφαλές για όλα τα παιδιά.

Η εκπαίδευση των δασκάλων / καθηγητών και όλων των μελών της σχολικής κοινότητας, μαζί με την εκπαίδευση των μαθητών σε θέματα bullying για την πρόληψη και αποτροπή βίαιων συμπεριφορών στα σχολεία, φαίνεται να είναι η πιο αποτελεσματική μέθοδος για την αντιμετώπιση τέτοιων φαινομένων.

Στη συνέχεια παραθέτουμε ορισμένα παραδείγματα για σκέψη και συζήτηση εντός των σχολικών μονάδων.

4 δραστηριότητες που μπορούν να διδάσκουν τα παιδιά κατά του bullying στο σχολείο

Το σχολείο δεν χρειάζεται απαραίτητα κάποιο επίσημο πρόγραμμα ώστε να είναι σε θέση να αποτρέψει βίαιες συμπεριφορές. Μπορεί να συμπεριλάβει στο σχολικό πρόγραμμα απλές δράσεις και δραστηριότητες, που διδάσκουν τα παιδιά σχετικά με το bullying, όπως:

Έρευνα στο διαδίκτυο στα πλαίσια του μαθήματος.

Παρουσιάσεις εντός του σχολείου με θέμα την αποτροπή του bullying.

Συζητήσεις - Εκθέσεις με σχετικά θέματα πχ βίαιη συμπεριφορά , αναφορά περιστατικών βίας εντός της σχολικής μονάδας.

Οι προεκτάσεις του bullying μέσα από μια καλλιτεχνική δραστηριότητα, όπως π.χ μια θεατρική παράσταση.

Οι παραπάνω δράσεις θα βοηθήσουν όλα τα παιδιά να κατανοήσουν σε βάθος την σπουδαιότητα του φαινομένου και την σημασία που έχει η αποτροπή περιστατικών βίας, ανάμεσα στους μαθητές.

10 τρόποι αντιμετωπισης του σχολικού εκφοβισμού στο γενικοτερο πλαίσιο πρόληψης του bullying στο σχολείο

Η πρόληψη του εκφοβισμού στο σχολείο είναι ένα σημαντικό έργο που απαιτεί τη συνεργασία της εκπαιδευτικής κοινότητας, των γονέων και των μαθητών.

Παρακάτω δίνουμε 10 απλά βήματα πρόληψης του εκφοβισμού στο σχολείο:

1. Ενημέρωση και ευαισθητοποίηση: Παρέχετε στους μαθητές, τους γονείς και το προσωπικό του σχολείου πληροφορίες για τον εκφοβισμό. Τι είναι και πώς επηρεάζει τους ανθρώπους. Η ευαισθητοποίηση είναι το πρώτο βήμα προς την αντιμετώπιση του προβλήματος.

2. Δημιουργία ασφαλούς περιβάλλοντος: Διασφαλίστε ότι το σχολικό περιβάλλον είναι ασφαλές και φιλικό. Προωθήστε τον σεβασμό και τη αλληλεγγύη μεταξύ των μαθητών.

3. Εποπτεία: Οι εκπαιδευτικοί και οι σχολικοί επόπτες πρέπει να είναι προσεκτικοί και να παρατηρούν τη συμπεριφορά των μαθητών στο σχολείο και στο προάυλιο.

4. Ενθάρρυνση ανοιχτής επικοινωνίας: Καλέστε τους μαθητές να μιλούν ανοιχτά για τα προβλήματα που αντιμετωπίζουν. Διασφαλίστε ότι υπάρχουν μηχανισμοί αναφοράς προβλημάτων.

5. Εκπαίδευση σε δεξιότητες κοινωνικής συνοχής: Παρέχετε στους μαθητές εκπαίδευση σε δεξιότητες όπως η επίλυση συγκρούσεων, η επικοινωνία και η συνεργασία μεταξύ τους.

6. Καθοδήγηση: Παρέχετε ατομική καθοδήγηση στους μαθητές που είναι εμπλεκόμενοι στον εκφοβισμό ή που είναι θύματα bullying.

7. Προγράμματα κατά του εκφοβισμού: Δημιουργήστε και υλοποιήστε προγράμματα κατά του εκφοβισμού, που θα περιλαμβάνουν την ενημέρωση, την εκπαίδευση και την επικοινωνία.

8. Συμμετοχή των γονέων: Καλέστε τους γονείς να συμμετέχουν στις δραστηριότητες του σχολείου και να είναι ενεργοί εταίροι στην αντιμετώπιση του εκφοβισμού.

9. Δημιουργία αντι-εκφοβιστικού κανονισμού: Δημιουργήστε έναν αντι-εκφοβιστικό κανονισμό και εφαρμόστε τον αυστηρά στο σχολείο.

10. Αξιολόγηση και βελτίωση: Αξιολογείτε τα προγράμματα πρόληψης του εκφοβισμού και βελτιώνετέ τα συνεχώς, με βάση την αποτελεσματικότητά τους.

Η πρόληψη του εκφοβισμού απαιτεί συνεχή προσπάθεια και αφοσίωση από την εκπαιδευτική κοινότητα. Μόνο τότε μπορεί να έχει σημαντικά οφέλη, τόσο για τους μαθητές, όσο και για το σχολικό περιβάλλον.

# data[].attributes.attachment_link.title
Bullying στο σχολείο και τρόποι αντιμετώπισης | StopBullying.gr

# data[].attributes.attachment_link.description
Σχολικό Bullying: Τι είναι; Κατανοώντας το πρόβλημα του bullying στο σχολείο μπορούμε να προτείνουμε λύσεις για την αντιμετώπιση τουBullying στο σχολείο και τρόποι αντιμετώπισης του σχολικού bullyingΤο σχολικό bullying είναι ο εκφο

# data[].attributes.headline
Bullying στο σχολικό περιβάλλον 

# data[].attributes.subject
Bullying στο σχολικό περιβάλλον 

# data[].attributes.attachment_link.readable_text
ΠΑΙΔΙΚΟΣ ΡΑΤΣΙΣΜΟΣ ΣΤΗ ΣΧΟΛΙΚΗ ΚΟΙΝΟΤΗΤΑ: ΕΠΙΠΤΩΣΕΙΣ & ΤΡΟΠΟΙ ΧΕΙΡΙΣΜΟΥ ΑΠΟ ΤΟΥΣ ΓΟΝΕΙΣ Ορισμός ρατσισμού:
Η Διεύθυνση Κοινωνικής Πολιτικής και Υγείας του Δήμου Ρόδου ανταποκρινόμενη στις ανησυχίες και τους προβληματισμούς μίας σημαντικής μερίδας συμπολιτών μας, όπως αυτά εκφράζονται μέσα από την καθημερινή επαφή μαζί τους, προτίθεται να συμβάλλει ενεργά στην πολύπλευρη ενημέρωση και ευαισθητοποίηση σε θέματα ειδικότερου και ευρύτερου ενδιαφέροντος. Σε αυτή την κατεύθυνση, το εξειδικευμένο επιστημονικό προσωπικό του Κέντρου Κοινότητας Δήμου Ρόδου με Παράρτημα Ρομά ανοίγει δίαυλο επικοινωνίας με τους Δημότες μέσα από τη δημοσίευση ενημερωτικών άρθρων ανά τακτά χρονικά διαστήματα. Ευελπιστούμε ότι η πρωτοβουλία αυτή θα αγκαλιαστεί από τους συμπολίτες μας αποτελώντας ένα γόνιμο πεδίο σκέψης και ανάληψης δράσεων.
Ρατσισμός στο σχολικό περιβάλλον:
Ο ρατσισμός ως φαινόμενο δεν είναι κάτι καινούργιο. Αντίθετα, από τις πρώτες κιόλας κοινωνίες (βλ. αρχαίοι Έλληνες) οι άνθρωποι ήταν χωρισμένοι σε ομάδες και διαχώριζαν τους "δικούς" τους από τους "άλλους" ("πας μη Έλλην βάρβαρος"). Ο ρατσισμός αντιπροσωπεύει την επίκτητη τάση των ανθρώπων να εντάσσονται σε ομάδες και κατ' επέκταση, να διαχωρίζονται σε ανώτερους και κατώτερους, διακρινόμενοι από το χρώμα του δέρματος, την εθνικότητα, τη θρησκεία, τις ιδιαίτερες ικανότητες κλπ. Ειδικά στη σημερινή κοινωνία όπου συμβιώνουν άνθρωποι πολλών διαφορετικών εθνικοτήτων, οικονομικοί μετανάστες, πρόσφυγες, ΑΜΕΑ, ψυχικά ασθενείς κλπ. οι περιπτώσεις ρατσισμού και άνισης μεταχείρισης βρίθουν. Η διαφορετικότητα μιας ομάδας την οδηγεί σε μία διακριτή κατηγορία, η οποία με τη σειρά της εξαναγκάζεται σε μια υποτελή διαβίωση, καθώς τις περισσότερες φορές της προσάπτεται μια υποτιθέμενη κατωτερότητα ή, επικινδυνότητα. Επομένως, θα μπορούσαμε να συνοψίσουμε πως ο όρος ρατσισμός αναφέρεται στις πράξεις, τις συμπεριφορές και τους λόγους (από πρόθεση ή όχι) εκ μέρους μιας μερίδας ανθρώπων εναντίον όσων είναι "διαφορετικοί".
Επιπτώσεις ρατσισμού στο σχολικό περιβάλλον:
Δυστυχώς, ο ρατσισμός δεν αφορά μόνο στους ενήλικες, αλλά και στα παιδιά και τους εφήβους, ιδιαίτερα στους κόλπους της σχολικής κοινότητας. Αυτό συμβαίνει διότι οι προκαταλήψεις και οι γενικεύσεις της κοινωνίας μας διαμορφώνουν αντίστοιχες περιθωριοποιήσεις στο σχολικό περιβάλλον, αποτελώντας καθρέπτη της κοινωνίας μας. Σε όλα τα δημόσια σχολεία της Ελλάδας βρίσκονται παιδιά που είναι "διαφορετικά" ως προς τη γλώσσα, τα ήθη και τα έθιμα, τις αξίες και τις ιδέες, τις ειδικές ικανότητες, τις μαθησιακές δυσκολίες, τις μαθησιακές επιδόσεις κλπ. Είναι εκείνα τα παιδιά που κατά κύριο λόγο πέφτουν θύματα άμεσου ή έμμεσου ρατσισμού και περιθωριοποίησης. Σε πολλές περιπτώσεις μάλιστα, ο ρατσισμός αυτός εκφράζεται με σωματική βία, απειλές, υβριστικά σχόλια ή λεκτική βία. Όλοι μας λίγο πολύ έχουμε υπάρξει έστω μία φορά στη ζωή μας θύματα, θύτες, ή απλά παρατηρητές του σχολικού ρατσισμού, ενώ είναι αδιαμφισβήτητο γεγονός πως ο ρατσισμός, με όποια μορφή και αν εκδηλώνεται, πλήττει ψυχολογικά και ανεξαιρέτως, θύτη θύμα, μάρτυρες και κοινωνικό σύνολο. Στην περίπτωση δε του θύματος, δημιουργείται έντονη δυσφορία, στρες, και αίσθημα κατωτερότητας τα οποία έχουν ολέθριες συνέπειες τόσο για το ίδιο το άτομο όσο και για το οικογενειακό του και σχολικό περιβάλλον.

Οι ψυχολογικές και κοινωνικές επιπτώσεις του ρατσισμού είναι αναρίθμητες και πλήττουν όλες τις πλευρές ανεξαιρέτως. Ενδεικτικά και όσον αφορά στο σχολικό περιβάλλον:
Τρόποι αντιμετώπισης ρατσισμού - Γονείς:

Το παιδί - θύμα του ρατσισμού βιώνει χλευασμό, εμπαιγμό, ανασφάλεια και επαγγελματικό αποκλεισμό αργότερα, καθώς δεν είναι λίγες οι περιπτώσεις της σχολικής διαρροής και της ατελούς φοίτησης εκ μέρους του παιδιού που υφίσταται το ρατσισμό

Το παιδί - θύμα κλείνεται στον εαυτό του και γίνεται καχύποπτο και εσωστρεφές, χάνοντας έτσι το αίσθημα της αυτοεκτίμησης

Ο ρατσισμός οδηγεί σε ανισότητα στην εκπαίδευση, μετατρέποντας τα θύματά του ευκόλως χειραγωγήσιμα

Προάγεται η βία, η εγκληματικότητα και ο σχολικός εκφοβισμός (bullying)

Η μισαλλόδοξη στάση του θύτη καταδεικνύει την πνευματική του ένδεια δυσχεραίνοντας με αυτόν τον τρόπο την ομαλή του κοινωνικοποίηση, γεγονός που αποτελεί τεράστιο τροχοπέδη για τις κοινωνικές του σχέσεις αργότερα

Ο θύτης, πέραν των προβλημάτων συμπεριφοράς που τον χαρακτηρίζουν, μακροπρόθεσμα χάνει την ηθική του συνείδηση και υπονομεύεται η ήδη υπάρχουσα μόρφωσή του, καθώς είναι ανίκανος να διευρύνει τους πνευματικούς του ορίζοντες και να εξελιχθεί σαν άνθρωπος

Σε πολλές περιπτώσεις, ο ρατσισμός γεννά ρατσισμό και η άσκηση βίας οδηγεί στην αντίδραση και την παραβατική συμπεριφορά εκ μέρους του παιδιού που υπήρξε αρχικά θύμα του σχολικού ρατσισμού, δημιουργώντας με αυτόν τον τρόπο έναν φαύλο κύκλο βίας και παραβατικότητας

Είναι γεγονός πως οι γονείς αργά ή γρήγορα θα έρθουν αντιμέτωποι με το θέμα του ρατσισμού καθώς και το πώς πρέπει να το διαχειριστούν για την καλύτερη διαπαιδαγώγηση των παιδιών τους. Δεδομένου πως ο ρατσισμός - και οι εκάστοτε εκφάνσεις του - είναι ζήτημα επίκτητο και όχι εγγενές (οι άνθρωποι δηλαδή δε γεννιούνται με παγιωμένες απόψεις περί ρατσισμού), το ερώτημα που τίθεται είναι πώς μπορούν οι γονείς να καλλιεργήσουν στα παιδιά τους μία πιο ανοικτή στάση απέναντι στη διαφορετικότητα. Ενδεικτικά, τρόποι για να επιτευχθεί αυτό είναι:

Οι γονείς να αποτελούν παράδειγμα προς μίμηση για τα παιδιά τους ό,τι ηλικία και αν έχουν αυτά. Οι ρατσιστικές απόψεις καλλιεργούνται κατ' αρχήν στο σπίτι και τα παιδιά υιοθετούν τα παραδείγματα και τις στάσεις των ίδιων των γονέων. Επομένως, οι γονείς οφείλουν να αποφεύγουν τις ταμπέλες και τους χαρακτηρισμούς προς τους άλλους, συμπεριφερόμενοι πάντοτε με σεβασμό και ευγένεια απέναντι σε όλους ανεξαιρέτως, είτε πρόκειται για υφισταμένους τους στη δουλειά, είτε για μετανάστες, τουρίστες, ΑΜΕΑ, Ρομά κλπ. Να δείχνουν έμπρακτα πως δεν έχουν κανένα πρόβλημα με άτομα διαφορετικού χρώματος, εθνικοτήτων κλπ. Είναι γεγονός άλλωστε πως οι γονείς οι οποίοι συναναστρέφονται αυτά τα άτομα και ξέρουν να προσαρμόζονται και να συμπεριφέρονται ανάλογα στο εκάστοτε πολυπολιτισμικό πλαίσιο, θα γαλουχήσουν παιδιά με μη ρατσιστικές αντιλήψεις. Τέλος, προκειμένου οι γονείς να αποτελέσουν θετικό παράδειγμα μίμησης για τα παιδιά τους, οφείλουν να αναγνωρίσουν πρώτα εκείνοι τις δικές τους προκαταλήψεις και να μη σταματούν να αυτοβελτιώνονται και να δουλεύουν με τον εαυτό τους, έτσι ώστε να απαλλαγούν πρωτίστως οι ίδιοι από τις ρατσιστικές τους πεποιθήσεις ("τα παιδιά δεν κάνουν αυτό που τους λες αλλά κάνουν αυτό που κάνεις")

Ξεκινώντας ακόμα και από τα παιδιά προσχολικής ηλικίας, οι γονείς οφείλουν να τους καλλιεργήσουν την ενσυναίσθηση. Αυτό μπορεί να επιτευχθεί με διάφορους τρόπους, ένας από τους οποίους είναι η ανάγνωση βιβλίων και παραμυθιών σχετικά με τη διαφορετικότητα. Πλέον υπάρχουν διαθέσιμα πολλά παραμύθια που μιλούν για τη διαφορετικότητα, ενώ συγχρόνως είναι διασκεδαστικά και διδακτικά για τα παιδιά. Διαβάζοντας λοιπόν οι γονείς ένα τέτοιο παραμύθι στο παιδί μπορούν να ρωτούν: "πώς μπορεί η συμπεριφορά αυτού του ανθρώπου να κάνει τον Χ, Ψ να νιώθει;" "είναι δίκαιη η στάση του;" "τον κάνει να στεναχωριέται, τον κάνει θλιμμένο", "πώς μπορεί να αισθάνεται η Εσμεράλντα στην Παναγία των Παρισίων ή ο Κουασιμόδος επειδή είναι διαφορετικοί;" Σε ορισμένες περιπτώσεις και μέσα από τα παραμύθια ίσως το παιδί να μην κατανοεί πλήρως την έννοια του "δικαίου", αλλά είναι βέβαιο πως θα κατανοήσει για ποιο λόγο δεν πρέπει να παίρνει τη σειρά ενός άλλου παιδιού στις κούνιες, στη τσουλήθρα κλπ, κάνοντάς του την ερώτηση "εσύ πώς θα ένιωθες αν σου έπαιρναν τη σειρά σου;" "μπες λίγο στη θέση του/της και πες μου πώς μπορεί να νιώθει". Εφόσον οι άνθρωποι δε γεννιόμαστε με την ενσυναίσθηση, αλλά την καλλιεργούμε σταδιακά, είναι στο χέρι των γονέων να την καλλιεργήσουν στα παιδιά τους, δείχνοντάς τους πώς να συμπονούν άτομα που δέχονται άδικη αντιμετώπιση.

Τα παιδιά να αποκτήσουν γνώσεις μέσα από τη μελέτη της Ιστορίας, της Κοινωνιολογίας και άλλων επιστημών. Και αυτό γιατί άτομα που δεν αναπτύσσουν ενωρίς στη ζωή τους την κριτική τους σκέψη, είναι γεγονός πως αργότερα γίνονται χειραγωγήσιμα με αποτέλεσμα να υιοθετούν ρατσιστικές ιδεολογίες, μη γνωρίζοντας τις επιπτώσεις που αυτές έχουν και είχαν στην ανθρωπότητα (Ναζισμός, Απαρτχάϊντ, Εμφύλιοι, Γενοκτονίες, Δουλεμπόριο κλπ). Στο σημείο αυτό οι γονείς οφείλουν να εξηγήσουν στα παιδιά τους τις δυσκολίες που αντιμετωπίζει ένας λαθρομετανάστης ή ένας πρόσφυγας ερχόμενος σε μία ξένη χώρα ή, ποιες συνθήκες τον ανάγκασαν να φύγει από τη χώρα του και να αναζητήσει καταφύγιο κάπου αλλού. Με αυτόν τον τρόπο τα παιδιά γίνονται πιο ανοικτά στη διαφορετικότητα και διαλλακτικά. Αυτό βέβαια προϋποθέτει να έρχονται πρώτα οι γονείς αντιμέτωποι με τις δικές τους προκαταλήψεις, ιδεολογίες και τα ταμπού, να κάνουν την αυτοκριτική τους και έπειτα να νουθετούν τα παιδιά τους.

Όσον αφορά τους (προ)εφήβους, οι γονείς γνωρίζουν πως καθώς τα παιδιά τους περνούν χρόνο στο διαδίκτυο, ενέχει ο κίνδυνος της παραπληροφόρησης, με αποτέλεσμα να υιοθετούν άκριτα λανθασμένες ιδεολογίες και πρότυπα και να τα εφαρμόζουν αργότερα στα πλαίσια του σχολείου σε βάρος κάποιων "διαφορετικών" συμμαθητών τους. Στην περίπτωση αυτή, οι γονείς καλό θα είναι να ενθαρρύνουν τα παιδιά τους να επιστρατεύουν την κριτική τους σκέψη και να μην ασπάζονται άκριτα κάθε πληροφορία που δέχονται. Να είναι παρατηρητές και να θυμούνται πάντοτε πως κανείς δεν είναι τέλειος, όλοι είμαστε διαφορετικοί μεταξύ μας και πως η διαφορετικότητα δε θα έπρεπε να καταδικάζει κάποιον. Είμαστε όλοι διαφορετικοί και όλοι ίσοι. Εφόσον λοιπόν είναι εφικτό, οι γονείς θα μπορούν να διοργανώνουν ταξίδια σε άλλες χώρες, με διαφορετικά ήθη, έθιμα και τρόπο ζωής ώστε να γνωρίσουν τα παιδιά άλλες κουλτούρες και πολιτισμούς και να διευρύνουν τους ορίζοντές τους. Τέλος, άλλος τρόπος πρόληψης - αντιμετώπισης του φαινομένου του ρατσισμού εκ μέρους των παιδιών, είναι να παρακολουθούν μαζί με όλα τα μέλη της οικογένειας ταινίες, ντοκιμαντέρ ή θεατρικά έργα που αφορούν στο ρατσισμό, τις εκφάνσεις και τις επιπτώσεις που αυτός μπορεί να έχει τόσο σε ατομικό, όσο και σε συλλογικό επίπεδο.

Το φαινόμενο του σχολικού ρατσισμού δυστυχώς βρίθει στη σημερινή κοινωνία. Τρόποι να προληφθεί ή/και να αντιμετωπιστεί υπάρχουν και είναι εφικτοί από την πλευρά των γονέων. Για όλα υπάρχει τρόπος αρκεί να διακατέχονται οι ίδιοι από αγάπη, ενσυναίσθηση, διαλλακτικότητα και ανεκτικότητα απέναντι σε κάθε συνάνθρωπό τους. Ας θυμηθούμε τα λόγια του Νέλσον Μαντέλα περί ρατσισμού: "Κανείς δε γεννιέται, μισώντας κάποιον για το χρώμα του δέρματος, την καταγωγή ή τη θρησκεία του. Οι άνθρωποι πρέπει να μάθουν να μισούν και αν μπορούν να διδαχθούν το μίσος, μπορούν να διδαχθούν και την αγάπη, γιατί η αγάπη έρχεται πιο φυσικά στην ανθρώπινη καρδιά, παρά το αντίθετο".

# data[].attributes.attachment_link.authors[].name
Αρετή Καούκη

# data[].attributes.attachment_link.title
Ρατσισμός στο σχολικό περιβάλλον - Επιπτώσεις και τρόποι χειρισμού από τους γονείς

# data[].attributes.attachment_link.description
ΠΑΙΔΙΚΟΣ ΡΑΤΣΙΣΜΟΣ ΣΤΗ ΣΧΟΛΙΚΗ ΚΟΙΝΟΤΗΤΑ: ΕΠΙΠΤΩΣΕΙΣ & ΤΡΟΠΟΙ ΧΕΙΡΙΣΜΟΥ ΑΠΟ ΤΟΥΣ ΓΟΝΕΙΣ Ορισμός ρατσισμού: Η Διεύθυνση Κοινωνικής Πολιτικής και Υγείας του Δήμου Ρόδου ανταποκρινόμενη στις ανησυχίες και τους προβληματισμούς μίας σημαντικής μερίδας συμπολιτών μας, όπως αυτά εκφράζονται μέσα από την καθημερινή επαφή μαζί τους, προτίθεται να συμβάλλει ενεργά στην πολύπλευρη ενημέρωση και ευαισθητοποίηση σε θέματα ειδικότερου και ευρύτερου ενδιαφέροντος.

# data[].attributes.headline
Τα αγαπημένα μου αθλήματα 

# data[].attributes.subject
Τα αγαπημένα μου αθλήματα 

# data[].attributes.body
Στον ελεύθερο μου χρόνο μου αρέσει να παίζω τένις

# data[].attributes.headline
Πρώτη ανάρτηση.

# data[].attributes.subject
Πρώτη ανάρτηση.

# data[].attributes.body
Οι ενδοσχολικές εξετάσεις των τάξεων του λυκείου θα πραγματοποιηθούν στισ 22/05/24.